थायलेसीन​

थायलेसीन​ (Thylacine) आधुनिक युग का सबसे               ज्ञात मांसाहारी धानीप्राणी (मारसूपियल​) था। इसे अपनी पीठ की धारियों के कारण तस्मानियाई शेर (Tasmanian tiger) भी कहा जाता है। कुछ लोग इस तस्मानियाई भेड़िया (Tasmanian wolf) भी बुलाते हैं। यह ऑस्ट्रेलिया की मुख्यभूमि, तस्मानिया द्वीप और न्यू गिनी का निवासी था लेकिन मानना है कि यह २०वीं सदी में विलुप्त हो गया। यह अपने 'थायलेसायनिडाए' (Thylacinidae) नामक जीववैज्ञानिक कुल की आख़री जीवित जाति थी क्योंकि अन्य सभी जातियाँ मध्यनूतन युग, यानि आज से ५० लाख वर्ष पूर्व, के अंत तक पहले ही विलुप्त हो चुकी थीं।

 विलुप्ति 
जब तक १८वीं और १९वीं सदियों में यूरोपी लोग ऑस्ट्रेलियाई मुख्यभूमि में आकर बसे, थायलेसीन​ वहाँ या तो विलुप्त हो चुका था या विलुप्ति की कागार पर था। लेकिन मुख्यभूमि से हटकर तस्मानिया के द्वीप पर यह तस्मेनियाई डेविल जैसे अन्य जातियों की तरह जीवित था। जब वहाँ भी यूरोपी लोगों का डेरा हुआ तो इसे मारने के लिए सरकारी इनाम दिए जाने लगे। धीरे-धीरे यह ख़त्म होने लगा। १९३६ में अंतिम ज्ञात थायलेसीन​ ने तस्मानिया की राजधानी होबार्ट के चिड़ियाघर में दम तोड़ दिया और यह जाति विलुप्त हो गई। इसकी विलुप्ति के कई कारण बताये जाते हैं जिनमें मानवों द्वारा शिकार, बिमारी का फैलना, तस्मानिया में कुत्तों का आ जाना और थायलेसीन​ के जंगली निवास स्थानों में इंसानों का आ धमकना शामिल हैं। जनवरी २०१३ में बहुत छानबीन के बाद वैज्ञानिकों में मानव-गतिविधियों को ही इसकी विलुप्ति का ज़िम्मेदार ठहराया।Humans killed off the thylacine: study , February 01, 2013, The Australian (Newspaper), ... Humans alone were responsible for the demise of Australia's extinct native predator, the Tasmanian Tiger, or thylacine, a new study has found ... used new modelling to contradict a widespread belief that disease must have been a factor ... Between 1886 and 1909, the Tasmanian government encouraged people to hunt the carnivores and paid bounties on over 2000 thylacine carcasses ...

 इन्हें भी देखें 
 धानीप्राणी
 तस्मानियाई डेविल

 सन्दर्भ 

श्रेणी:मांसाहारी धानीप्राणी
श्रेणी:डैसयूरोमोर्फ़
श्रेणी:तस्मानिया के स्तनधारी
श्रेणी:ऑस्ट्रेलिया के धानीप्राणी